מלך נפאל

מלך נפאל (הידוע באופן מסורתי בשם Mahārājdhirāja כלומר מלך המלכים הגדול; ניתן לתרגם אותו גם כ"קיסר ריבוני" נפאלית: श्री ५ महाराजधिजा) היה עד 2008 התואר שהחזיקו בו המלכים של האומה האסייתית, שאליו הצטרפו יורשיו של הפרית'בי נאראיאן שאה מאז איחוד הממלכה בשנת 1768. שושלת זו השתמשה בשמו של השאה. בנפאל, המלך היה ידוע בביטוי ראג'ה, ואילו המלכה נודעה בשם ראני.

בשנת 2007, במסגרת הצעדים לשים קץ למלחמת האזרחים, הסכים הפרלמנט של נפאל לבטל את הכתר, והחליפו ברפובליקה פדרלית שהוכרזה על ידי האספה המכוננת של נפאל ב-28 במאי 2008. ב-15 בינואר 2007 המלך האחרון גיאננדרה, נאלץ לוותר על תפקידי ראש המדינה לראש הממשלה ג'יריגה פראסד קויראלה, לאחר שוויתר על המלוכה ב-21 באפריל 2006.

היסטוריה
ממלכת נפאל נוסדה בשנת 1768, כאשר פרית'בי נאראיאן שאה, השליט של נסיכות גורקה הקטנה, יצר מדינה המורכבת מכמה מדינות הרים קטנות ועצמאיות. רבים קראו למדינה זו ממלכת גורקה, וזהו מקור השם "גורקה" לחיילים נפאלים.
שמאל|ממוזער|200x200 פיקסלים|מלכת נפאל ופמלייתה, 1920
לאחר 1800, היורשים של פרית'בי נאראיאן שאה, לא היו מסוגלים לשמור על שלטון מרכזי חזק, מה שהוביל לתקופה של מהומות פנימיות, ובשיאן המלחמה האנגלו-נפאלית כנגד חברת הודו המזרחית הבריטית, שהסתיימה בהסכם סוגאולי ב-1816 שהעניק לחברה מספר נפות נפאליות. היציבות חזרה לאחר 1846, כאשר משפחת ראנה השתלטה על השלטון במרחץ דמים הידוע בשם "טבח קוט". משפחת ראנה השאירה את משפחת שאה כמשפחת המלוכה, במעמד סמלי בלבד, וביצרה את מעמדה על ידי ראשי ממשלה תורשתיים. מדיניותה של ממשלות ראנה, אוטוקרטיה מרכזית חזקה, הייתה לנתק את נפאל מהשפעות חיצוניות. מדיניות זו עזרה לנפאל לשמר את העצמאות הלאומית שלה בתקופה הקולוניאלית, אך גם האטה את ההתפתחות הכלכלית של המדינה. מדיניות ממשלות ראנה הייתה פרו בריטית והם סייעו לבריטים בדיכוי המרד ההודי הגדול ב-1858.

בתחילת 1959, המלך מהנדרה פרסם חוקה חדשה, ונערכו הבחירות הדמוקרטיות הראשונות עבור אספה לאומית. מפלגת הקונגרס הנפאלית, קבוצה סוציאליסטית מתונה, זכתה בבחירות. מנהיגה, ב. פ. קואירלה, היה לראש ממשלה.

המלך מהנדרה פיטר את ממשלת קואירלה ופרסם חוקה חדשה ב־16 בדצמבר 1962. החוקה החדשה ייסדה שיטה "לא-מפלגתית" של מועצות (פנצ'יאט, מילולית - חמשת זקני הכפר), שיטה שהוצעה בידי מהאטמה גנדהי בהודו, ויושמה על ידי מהנדרה בנפאל, כמבנה היררכי, ממועצות הכפרים ועד לפרלמנט הלאומי. שיטת הפנצ'יאט שימרה את הכוח האבסלוטי של המלוכה, והמלך היה ראש המדינה בעל סמכות ייחודית על כל המוסדות הממשלתיים, כולל הקבינט (מועצת השרים) והפרלמנט. מדינה-אחת-שפה-אחת נעשתה למדיניות הלאומית, והשפה הרשמית, "נפאלית", שהייתה שפתו של המלך, הפכה לבלעדית על חשבון שאר השפות של הממלכה. 18 חודשים מאוחר יותר הכריז מהנדרה כי הדמוקרטיה הפרלמנטרית היא כישלון, ויש לחזור למצב הקודם.

לאחר המלך מהנדרה מלך בנו בן ה־27, המלך בירנדרה, ב־1972. לנוכח הפגנות סטודנטים ופעילויות נגד הממשל ב־1979, בירנדרה הכריז על משאל עם לאומי שיחליט על מבנה הממשל של נפאל – המשך שיטת הפנצ'יאט עם רפורמות דמוקרטיות או ייסוד של מערכת רב-מפלגתית. משאל העם נערך במאי 1980, ושיטת הפנצ'יאט זכתה לניצחון דחוק, המלך ביצע את הרפורמות המובטחות, כולל בחירה של ראש הממשלה על ידי הפרלמנט.

ב־13 בפברואר 1996 המפלגה הקומוניסטית הנפאלית פתחה ב"מלחמת העם" – מרד שמטרתו להפיל את המדינה המלוכנית הקיימת ולייסד רפובליקה קומוניסטית, או "דמוקרטיה עממית" נוסח מאו.

המרד, הובל בידי באבורם בהטארי ופושפה קאמל דהאל (הידוע גם כ"פרצ'נדה"), והחל בחמישה אזורים בנפאל: רולפה, רוקום, ג'גרקוט, גורקה וסינדהולי. המאואיסטים הכריזו על קיומה של "ממשלה עממית" ברמה האזורית בכמה מקומות.

ב-1 ביוני 2001, הנסיך יורש העצר דיפנדרה פתח בטבח בארמון המלכותי, ככל הנראה בתגובה לסרובה של אימו, אייסוואריה, מלכת נפאל, לקבל את בחירתו בכלה. הוא ירה והרג את הוריו, המלך בירנדרה והמלכה אישוואריה, כמו גם כמה בני דודיו, לפני שירה בעצמו. בעודו שרוי במצב של תרדמת בבית החולים הוכרז דיפנדרה כמלך נפאל, בהתאם למסורת הנפאלית. דיפנדרה נפטר שלושה ימים לאחר מכן וב-4 ביוני הוכרז דודו גיאנדרה, אחיו של בירנדרה, כמלך נפאל. גיאנדרה לא היה מלך אהוד על ידי רוב הנפאלים, המשוכנעים שהוא ובנו עומדים מאחורי רצח משפחת המלוכה, ובבתים רבים המשיכה להיות תלויה התמונה של משפחת המלכות שנרצחה. בחקירת הרצח נמסרו עדויות סותרות על ידי שומרי הראש בארמון.

בזמן שלטונו של גיאנדרה, המרד המאואיסטי צבר תאוצה, ובאוקטובר 2002 גיאנדרה הדיח את הממשלה זמנית והחל לשלוט באופן אבסולוטי. שבוע לאחר מכן הוא מינה ממשלה אחרת, אולם המדינה נותרה לא יציבה מסיבות שונות, ביניהן המרד הקומוניסטי הנמשך ואי שביעות הרצון של העם מהמלך החדש, גיאננדרה, שנחשד ברצח בני משפחת המלוכה.

באפריל 2006 ארגנו המורדים המאואיסטים בשילוב עם כוחות רפובליקנים ודמוקרטים במדינה הפגנות ענק שאילצו את המלך גיאננדרה להשיב את השלטון לפרלמנט. בנובמבר 2006, בתום חצי שנה של משא ומתן בין המורדים לרפובליקנים הורכבה ממשלה ונחתם הסכם שלום, במסגרתו התחייבו המורדים להעביר את נשקם וצבאם לפיקוחו של האו"ם ולהחזיר את הריבונות בשטחים שכבשו לידי הממשלה. ביום ה-28 במאי 2008 ביטלה האספה הלאומית המיוחדת של נפאל את שלטון המלוכה.

 מלכי נפאל (1768–2008) 
+שםדיוקןתחילת מלוכהסיום מלוכההערותפרית'בי נאראיאן שאה
पृथ्वीनारायण शाहלא ממוסגר|165x165 פיקסלים|מרכז25 בדצמבר 176811 בינואר 1775בנו של נארה בהופל שאהפרתפ סינג שאה
प्रतापसिंह शाहלא ממוסגר|165x165 פיקסלים|מרכז11 בינואר 177517 בנובמבר 1777בנו של פרית'בי נאראיאן שאהרנא בהדור שאה
रण बहादुर शाहלא ממוסגר|165x165 פיקסלים|מרכז17 בנובמבר 17778 במרץ 1799בנו של פרתפ סינג שאהג'ירוואן יודהה ביקרם שאה
गीर्वाणयुद्ध विक्रम शाहלא ממוסגר|165x165 פיקסלים|מרכז8 במרץ 179920 בנובמבר 1816בנו של רנא בהדור שאהראג'נדרה ביקרם שאה
राजेन्द्र बिक्रम शाहלא ממוסגר|165x165 פיקסלים|מרכז20 בנובמבר 181612 במאי 1847בנו של ג'ירוואן יודהה ביקרם שאהסורנדרה ביקרם שאה
सुरेन्द्र बिक्रम शाहלא ממוסגר|165x165 פיקסלים|מרכז12 במאי 184717 במאי 1881בנו של ראג'נדרה ביקרם שאהפרית'בי ביר ביקרם שאה
पृथ्वी वीर बिक्रम शाहלא ממוסגר|165x165 פיקסלים|מרכז17 במאי 188111 בדצמבר 1911נכדו של סורנדרה ביקרם שאהטריבהוואן ביר ביקרם שאה

त्रिभुवन वीर बिक्रम शाहלא ממוסגר|165x165 פיקסלים|מרכז11 בדצמבר 19117 בנובמבר 1950בנו של פרית'בי ביר ביקרם שאהגיינדרה ביר ביקרם שאה

ज्ञानेन्द्र वीर बिक्रम शाहלא ממוסגר|165x165 פיקסלים|מרכז7 בנובמבר 19507 בינואר 1951נכדו של טריבהוואן ביר ביקרם שאהטריבהוואן ביר ביקרם שאה

त्रिभुवन वीर बिक्रम शाहלא ממוסגר|165x165 פיקסלים|מרכז7 בינואר 195113 במרץ 1955בנו של פרית'בי ביר ביקרם שאהמהנדרה ביר ביקרם שאה
महेन्द्र वीर बिक्रम शाहלא ממוסגר|165x165 פיקסלים|מרכז13 במרץ 195531 בינואר 1972בנו של טריבהוואן ביר ביקרם שאהבירנדרה ביר ביקראם שאה
वीरेन्द्र वीर विक्रम शाहלא ממוסגר|165x165 פיקסלים|מרכז31 בינואר 19721 ביוני 2001בנו של מהנדרה ביר ביקרם שאהדיפנדרה ביר ביקראם שאה
दीपेन्द्र वीर बिक्रम शाहלא ממוסגר|165x165 פיקסלים|מרכז1 ביוני 20014 ביוני 2001בנו של בירנדרה ביר ביקרם שאהגיינדרה ביר ביקרם שאה

ज्ञानेन्द्र वीर बिक्रम शाहלא ממוסגר|165x165 פיקסלים|מרכז4 ביוני 200128 במאי 2008בנו של מהנדרה ביר ביקרם שאה
קטגוריה:מלכי נפאל
קטגוריה:נפאל: פוליטיקה
קטגוריה:נפאל: היסטוריה